Ieslodzījuma vietu pārvaldes

iepirkuma

**"Tehniskā projekta "Energoefektivitātes uzlabošana Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" izstrāde"**

**(iepirkuma identifikācijas numurs IeVP 2017/77)**

Piedāvājumu vērtēšanas protokols Nr. 2017/77/3

Rīgā 2017. gada 19. septembrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Tehniskā projekta "Energoefektivitātes uzlabošana Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" izstrāde", iepirkuma identifikācijas numurs IeVP 2017/77 (turpmāk – Iepirkums) sēdē plkst. 9.20 , Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs.

**Protokolē:**

Pārvaldes centrālā aparāta Iepirkumu un līgumu daļas vecākais referents Nauris Ozoliņš

**Iepirkuma priekšmets un īss tā apraksts**:

Tehniskā projekta "Energoefektivitātes uzlabošana Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" izstrāde un autoruzraudzība projekta īstenošanas laikā.

**Izvēles kritērijs:**

"Par pretendenta piedāvājuma izvēles kritēriju tiek noteikts piedāvājums **ar viszemāko kopējo līgumcenu (bez pievienotās vērtības nodokļa (turpmāk – PVN),** kas atbilst Nolikumā minētajām prasībām un Nolikuma tehniskajai specifikācijai."

**Sēdi vada:** Pārvaldes priekšnieka vietniece majore Tatjana Trocka

**Sēdes gaita:**

T. Trocka nosauc piedāvājumus iesniegušos pretendentus:

|  |  |  |  |
| --- | --- | --- | --- |
| **Pretendenta**  **nosaukums un reģistrācijas Nr.** | **Pretendenta juridiskā**  **adrese** | **Pretendenta piedāvājuma saņemšanas datums un laiks** | **Piedāvājuma reģ.Nr.** |
| SIA "PRO DEV",  reģistrācijas Nr.40003776456 | Dēļu iela 4, Rīga, LV-1004 | 2017.gada 1.septembrī, plkst. 8:49 | 12812 |
| SIA "Projektēšanas Birojs AUSTRUMI",  reģistrācijas Nr.42403019889 | 18. novembra iela 16, Rēzekne, LV-4601 | 2017.gada 1.septembrī, plkst. 9:00 | 12813 |

G. Bogdanovs informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | Apliecinātu spēkā esoša sertifikāta kopiju, kas apliecina, ka Pretendenta atbildīgajiem ir atbilstoša kvalifikācija izstrādāt tehnisko projektu "Energoefektivitātes uzlabošana Olaines cietumā (Latvijas Cietumu slimnīcā) [un/vai] Cēsu Audzināšanas iestādē nepilngadīgajiem" |
| 4.1.2. | ziņas par komersanta būvniecībā nodarbinātajām personām, kurām piešķirts būvspeciālista sertifikāts (atbilstoši Iepirkuma priekšmetam), kā arī šo būvspeciālistu apliecinātas sertifikāta kopijas. |
| 4.1.3. | apliecinājums, ka pretendentam pakalpojuma sniegšanai ir nepieciešamas iekārtas un legāla (licenzēta) programmatūra projektēšanai, ka arī pierādījumi, ka pretendentam ir licenzētas datorprogrammas projekta izstrādei |
| 4.1.4. | apliecinājums un saraksts par vismaz 3 (trīs)Iepirkuma priekšmetam atbilstošu projektu izstrādē juridiskām personām un/vai valsts pārvaldes iestādēm |
| 4.1.5. | Pretendentam jāiesniedz atsauksmes no Nolikuma 4.1.4.apakšpunktā minēto pakalpojumu saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi |
| 4.1.6. | apliecinājums, kas atbilst Nolikuma 3.pielikumā norādītajam |

G. Bogdanovs ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma  apakšpunkts | SIA "PRO DEV", reģistrācijas Nr.40003776456 | SIA "Projektēšanas Birojs AUSTRUMI", reģistrācijas Nr.42403019889 |
| 4.1.1. | Iesniegts/atbilst daļēji | Iesniegts/atbilst |
| 4.1.2 | Iesniegts/atbilst daļēji | Iesniegts/atbilst |
| 4.1.3. | Iesniegts/atbilst | Iesniegts/atbilst |
| 4.1.4. | Iesniegts/atbilst | Iesniegts/atbilst |
| 4.1.5. | Iesniegts/atbilst daļēji | Iesniegts/atbilst |
| 4.1.6 | Iesniegts/atbilst daļēji | Iesniegts/atbilst |

Saskaņā ar Nolikuma 1.3.3.apakšpunktā Piedāvājums var iesniegt par visu Iepirkuma priekšmetu kopā, par vienu vai vairākām Iepirkuma priekšmeta daļām. Pēc iesniegtā piedāvājuma var secināt, ka SIA "PRO DEV" ir iesniedzis piedāvājumu par visu Iepirkuma priekšmetu. Iepirkuma priekšmets ir norādīts Nolikuma 1.3. apakšpunktā, proti, tehniskā projekta izstrāde par ēku energoefektivitātes uzlabošanu Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem, un autoruzraudzība projekta īstenošanas laikā. Lai precīzi un atbilstoši izvērtētu pretendentu kvalifikāciju Nolikuma 4.1.1. apakšpunktam, Iepirkumu komisijai Nolikuma 4.1.1. kritērijs "atbilstoša kvalifikācija" ir jāvērtē kopsakarā ar pretendenta izteikto nodomu piedalīties visās iepirkuma daļās un ar konkrētās daļas veicamajiem pasākumiem ēkas energoefektivitātes uzlabošanā.

SIA "PRO DEV" ir iesniedzis Būvkomersanta reģistrācijas apliecību, kas ir derīga. Iepirkumu komisija pildot savus pienākumus, pati (ex officio) objektīvi noskaidro lietas apstākļus un dot tiem novērtējumu. Iepirkumu komisija pārbauda datus būvniecības informācijas sistēmā, kurai ir publiska ticamība un Iepirkumu komisija atzīmē, ka pretendents nav iesniedzis dokumentus, kas norāda, ka darbības jomas vai sfēra ir mainīta/papildināta un secina, ka pretendentam nav atbilstošā kvalifikācija izstrādāt tehnisko projektu visās iepirkumu daļās (Būvniecības likuma 22.pants).

Iepirkumu komisija sniedz skaidrojumu par Tehniskajā specifikācijā 1. un 2.daļā ietvertajiem darbiem. Iepirkuma 1.daļā "Tehniskā projekta "Energoefektivitātes uzlabošana Olaines cietuma (Latvijas Cietumu slimnīcas) ārstniecības korpusā" izstrāde" 2.5.apakšpunktā ir norādīti darbi: radiatoru nomaiņa uz jauniem radiatoriem ar termoregulatoriem; jaunas divcauruļu apkures sistēmas izbūve; veco stāvvadu un guļvadu nomaiņa; siltummezgla rekonstrukcija. Tātad iepirkumu komisija secina, ka vismaz nepieciešams būvspeciālists, kas darbojas siltumapgādes sistēmas projektēšanas sfērā/jomā. Iepirkuma 1.daļā "Tehniskā projekta "Energoefektivitātes uzlabošana Olaines cietuma (Latvijas Cietumu slimnīcas) ārstniecības korpusā" izstrāde" 2.6.apakšpunktā ir norādīts veicamais darbs – apgaismojuma nomaiņa uz jauniem LED gaismekļiem, kas ietver elektroietaišu projektēšanu. Nolikums pats par sevi neaizliedz darbu izpildei piesaistīt personas uz kuras spējām tas var balstīties.

Iepirkumu komisija iepazīstoties ar iesniegtajiem dokumentiem, secina, ka pretendents projekta izstrādāšanā nodarbinās arhitekti D.Ržepicku. Iepirkumu komisija pārbauda, vai norādītajai personai papildu arhitektu prakses sertifikātam ir sertifikāts projektēt siltumsistēmas un elektroietaises. Iepirkumu komisija pārbaudot datus būvniecības informācijas sistēmā, kurai ir publiska ticamība, secina, ka pretendents balstoties uz arhitektes spējām nevar pretendēt tikai uz iepirkuma projekta tehniskās dokumentācijas izstrādi, jo ne pretendentam, ne personai, uz kuru spējām pretendents balstās, nav atbilstošā kvalifikācija izstrādāt tehnisko projektu atbilstoši iepirkuma priekšmetam.

Iepirkumu komisija norāda, ka Nolikuma 4.1.4. un 4.1.5. ir vērtējuma savstarpējā sakarībā. Nolikumā kvalifikācijā pieredze ir ietverta atbilstoši Publisko iepirkumu likuma  
(turpmāk – Likums) mērķim, precīzāk, 2. panta trešajā daļā "pasūtītāja līdzekļu efektīvu izmantošanu, maksimāli samazinot tā risku."SIA "PRO DEV" nav pieredzes projekta izstrādē ar līdzīgu priekšmetu, bet tas neliedz SIA "PRO DEV" balstīties uz citu personu spējām. SIA "PRO DEV" balstās uz arhitektes pieredzi, līdz to atsauksmes no Pasūtītājiem ir iesniegtas par arhitekti, kura atbilstoši savai kvalifikācijai ir izstrādājusi "Projektu tehniskās dokumentācijas". Iepirkumu komisija norāda, ka tehniskā projekta "Energoefektivitātes uzlabošana Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" izstrādi arhitekte autonomi, t.i., bez iepriekš minēto būvspeciālistu iesaistīšanas, nevar veikt.

J. Baranova nosauc pretendenta SIA "PRO DEV" finanšu piedāvājumu:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN)** | **Cena, EUR (ar PVN) (informācijai)** |
| 1.1.Tehniskā projekta "Energoefektivitātes uzlabošana Olaines cietuma ārstniecības korpusā" izstrāde | **10000,00** | **12100,00** |
| 1.2. Autoruzraudzība projekta "Energoefektivitātes uzlabošana Olaines cietuma (Latvijas Cietumu slimnīcas) ārstniecības korpusā" realizācijas laikā | **4000,00** | **4840,00** |
| **Kopā 1.1. + 1.2. piedāvājuma izvēles kritērijs** | **14000,00** | **16940,00** |
|  | | |
| 2.1. Tehniskā projekta "Energoefektivitātes uzlabošana Cēsu Audzināšanas iestādes nepilngadīgajiem skolā ar sporta zāli" izstrāde. | **10000,00** | **12100,00** |
| 2.2. Autoruzraudzība projekta "Energoefektivitātes uzlabošana Cēsu Audzināšanas iestādes nepilngadīgajiem skolā ar sporta zāli" realizācijas laikā. | **4000,00** | **4840,00** |
| **Kopā 2.1. + 2.2. piedāvājuma izvēles kritērijs** | **14000,00** | **16940,00** |
|  | | |
| 3.1. Tehniskā projekta "Energoefektivitātes uzlabošana Cēsu Audzināšanas iestādes nepilngadīgajiem ēdnīcā" izstrāde. | **7000,00** | **8470,00** |
| 3.2. Autoruzraudzība projekta "Energoefektivitātes uzlabošana Cēsu Audzināšanas iestādes nepilngadīgajiem ēdnīcā" realizācijas laikā. | **4000,00** | **4840,00** |
| **Kopā 3.1. + 3.2. piedāvājuma izvēles kritērijs** | **11000,00** | **13310,00** |

J. Baranova nosauc pretendenta SIA "Projektēšanas Birojs AUSTRUMI" finanšu piedāvājumu:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN)** | **Cena, EUR (ar PVN) (informācijai)** |
| 1.1.Tehniskā projekta "Energoefektivitātes uzlabošana Olaines cietuma ārstniecības korpusā" izstrāde | **25100,00** | **30371,00** |
| 1.2. Autoruzraudzība projekta "Energoefektivitātes uzlabošana Olaines cietuma (Latvijas Cietumu slimnīcas) ārstniecības korpusā" realizācijas laikā | **4500,00** | **5445,00** |
| **Kopā 1.1. + 1.2. piedāvājuma izvēles kritērijs** | **29600,00** | **35816,00** |
|  | | |
| 2.1. Tehniskā projekta "Energoefektivitātes uzlabošana Cēsu Audzināšanas iestādes nepilngadīgajiem skolā ar sporta zāli" izstrāde. | **23300,00** | **28193,00** |
| 2.2. Autoruzraudzība projekta "Energoefektivitātes uzlabošana Cēsu Audzināšanas iestādes nepilngadīgajiem skolā ar sporta zāli" realizācijas laikā. | **4000,00** | **4840,00** |
| **Kopā 2.1. + 2.2. piedāvājuma izvēles kritērijs** | **27300,00** | **33033,00** |
|  | | |
| 3.1. Tehniskā projekta "Energoefektivitātes uzlabošana Cēsu Audzināšanas iestādes nepilngadīgajiem ēdnīcā" izstrāde. | **14200,00** | **17182,00** |
| 3.2. Autoruzraudzība projekta "Energoefektivitātes uzlabošana Cēsu Audzināšanas iestādes nepilngadīgajiem ēdnīcā" realizācijas laikā. | **2000,00** | **2420,00** |
| **Kopā 3.1. + 3.2. piedāvājuma izvēles kritērijs** | **16200,00** | **19602,00** |

Komisija norāda, ka SIA "PRO DEV" iesniegtā informācija neatbilst Nolikuma 4.punktā noteiktajām prasībām, lai pretendents iegūtu līguma slēgšanas tiesības uz visu iepirkuma priekšmetu. Komisija pamatojoties uz Nolikuma 6.2.1.apakšpunktu izslēdz SIA "PRO DEV" no dalības iepirkumā.

G. Bogdanovs informē par Nolikumā noteiktajiem Tehniskās specifikācijas nosacījumiem un ziņo, ka pretendenta SIA "Projektēšanas Birojs AUSTRUMI" tehniskais piedāvajums atbilst Nolikuma Tehniskās specifikācijas prasībām.

N. Gruzdova ziņo, ka pretendentu piedāvājumi ir pareizi noformēti un atbilst Nolikuma prasībām.

Ņemot vērā, ka piedāvājuma izvēles kritērijs ir – viszemāko kopējo līgumcenu, kas atbilst Nolikumā minētajām prasībām un tehniskajai specifikācijai, ar visām izmaksām, iekļaujot nodokļus un izdevumus, bez PVN, līguma slēgšanas tiesības Iepirkumā būtu piešķiramas **SIA "Projektēšanas Birojs AUSTRUMI", reģistrācijas Nr.42403019889,**18. novembra iela 16, Rēzekne, LV-4601

Neskatoties uz minēto, Iepirkumu komisija norāda, ka Iepirkums atbilstoši Likuma 9.panta piecpadsmitajai daļai ir pārtraucams. Pasūtītājs ir tiesīgs pārtraukt iepirkumu un neslēgt iepirkuma līgumu ar SIA "Projektēšanas Birojs AUSTRUMI", reģistrācijas Nr.4240301988918, juridiskā adrese – 18. novembra iela 16, Rēzekne, LV-4601, ja tam ir objektīvs pamatojums, t.i., lēmums nedrīkst būt patvaļīgs. Likuma 2. panta trešā daļa nosaka, ka likuma mērķis ir pasūtītāja līdzekļu efektīvu izmantošanu, maksimāli samazinot tā risku.

2017.gada 4.janvārī starp Ieslodzījuma vietu pārvaldi un SIA "Projektēšanas birojs Austrumi", reģistrācijas Nr. 42403019889, tika noslēgts līgums Nr.1/16/2017/3 "Tehniskā projekta „Pastaigu laukumu izbūve uz Rīgas Centrālcietuma Ražošanas zonas palīgkorpusa jumta” izstrāde" (turpmāk - Līgums). Analizējot visus materiālus, kas ir Pārvaldes rīcībā saistībā ar SIA "Projektēšanas birojs Austrumi" līgumsaistību izpildi, ir secināms, ka Izpildītājs, ievērojot šī protokolā turpmāk norādīto, apzināti neievēroja noslēgtā Līguma saistību izpildes termiņus.

Sakarā ar to, ka SIA "Projektēšanas birojs Austrumi" nav izpildījusi minētā līguma saistības, 2017.gada 20.jūlijā Pārvalde vērsās pret SIA "Projektēšanas birojs Austrumi", ar prasību samaksāt līgumsodu. Saistību pastiprināšana ar līgumsodu nav bijusi efektīva sadarbībā ar SIA "Projektēšanas birojs Austrumi" un aprēķināto līgumsodu komersants arī nav samaksājis, kaut arī maksāšanas pienākums ir iestājies desmit dienu laikā pēc pretenzijas nosūtīšanas. Turklāt Līgums šobrīd ir spēkā, (līgumsods neatbrīvo SIA "Projektēšanas birojs Austrumi" no uzņemtām saistībām), un konkrētajā gadījumā Līguma ietvaros uzņemtais pakalpojums joprojām nav izpildīts.

Proti, līdz 2017. gada 4. aprīlim bija jāizstrādā tehniskais projekts "Pastaigu laukumu izbūve uz Rīgas Centrālcietuma Ražošanas zonas palīgkorpusa jumta”, bet nepieciešamo dokumentāciju SIA "Projektēšanas birojs Austrumi" iesniedza Rīgas pilsētas būvvaldē tikai 2017. gada 24. aprīlī. Būvvalde, ņemot vērā apstākli, ka SIA "Projektēšanas birojs Austrumi" nebija kvalitatīvi izstrādājusi būvprojektu, pieprasīja novērst trūkumus līdz  
2017.gada 21. jūnijam, vēlāk Rīgas pilsētas būvvalde pagarināja būvatļaujas izdošanas termiņu līdz 28.06.2017. Ieslodzījuma vietu pārvalde cēla iebildumus pret SIA "Projektēšanas birojs Austrumi", uz kuru pamata 2017. gada 22. jūnijā tika iesniegti iepriekš minētie labojumi. Rīgas pilsētas būvvalde 2017.gada 4.septembrī izdeva būvatļauju, minimālajā sastāvā. SIA "Projektēšanas birojs Austrumi" 2017.gada 12.septembrī iesniedza iesniegumu Ieslodzījumu vietu pārvaldei par projektēšanas gaitu un norādījuši termiņus, kādos tiks izstrādātas būvprojekta sadaļas, pēdējā no tām ir 2017.gada 28.oktobrī, kas nozīmē, ka SIA "Projektēšanas birojs Austrumi" būs kavējuši projekta izstrādi 208 dienas (no 04.04.2017. līdz 28.10.2017.).

Ievērojot minēto, Ieslodzījuma vietu pārvalde norāda, ka tās ieskatā, SIA "Projektēšanas birojs Austrumi" objektīvi nav spējīga organizēt savu darbību un ievērot uzņemto līguma saistību izpildes termiņus. Turklāt Pārvalde vērš uzmanību, ka šāda SIA "Projektēšanas birojs Austrumi" rīcība būtiski aizkavēja iepirkumu procedūru būvprojekta realizācijā, proti, rīcības dēļ joprojām nav veiktas ieslodzījuma vietas infrastruktūras un ieslodzīto uzturēšanas apstākļu uzlabojumi atbilstoši paredzētajam projektam.

Saskaņā ar Ieslodzījuma vietu pārvaldes centrālā aparāta Iepirkumu un līgumu daļas iekšējo dokumentu – Iepirkumu plānu 2017.gadam – būvniecības iepirkums bija plānots jūnija sākumā, pēc tehniskā projekta "Pastaigu laukumu izbūve uz Rīgas Centrālcietuma Ražošanas zonas palīgkorpusa jumta” izstrādes, iepriekš norādīto iemeslu dēļ netika uzsākti ne iepirkuma procedūra, ne būvdarbi.

Iepirkumu komisija uzskata, ka pretendents SIA "Projektēšanas birojs Austrumi" nav pienācīgi pildījis ar Pasūtītāju noslēgtu Līgumu, nav rīkojies kā rūpīgs saimnieks. Pasūtītāja rīcībā ir fakti par pretendenta darbību, kas ir pretrunā ar Likumā definētajiem mērķiem. Turklāt SIA "Projektēšanas birojs Austrumi" pienācīgas līgumsaistības neizpildes dēļ ir radušies apstākļi, kas tajā skaitā, tieši ietekmē Ieslodzījuma vietu pārvaldes tiesiskajā regulējumā paredzēto pienākumu attiecībā uz ieslodzītajiem izpildi. Pasūtītājam noslēdzot līgumu ar SIA "Projektēšanas birojs Austrumi" pastāv paaugstināts risks, ka Iepirkuma ietvaros projekta izstrāde, iespējams, atkārtoti būs novilcināta. Tādējādi Ieslodzījuma vietu pārvalde atbilstoši pieredzei nevar paļauties labā ticībā uz pretendentu SIA "Projektēšanas birojs Austrumi", ka tas darbosies atbilstoši vispārpieņemtajam principam "līgumi ir jāpilda", kas sevī ietver arī pienākumu ciest līgumsodu, ja tas nespēj pildīt uzņemtās saistības, tajā skaitā saistības stingri noteiktajos termiņos.

**Iepirkumu komisijas lēmums:**

1. Saskaņā ar Likuma 9. panta piecpadsmito daļu un 2. panta trešo daļu pārtraukt iepirkumu "Tehniskā projekta "Energoefektivitātes uzlabošana Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" izstrāde", (iepirkuma identifikācijas numurs IeVP 2017/77).
2. Saskaņā ar Likuma 9. panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.
3. Ievērojot Likuma 9. panta piecpadsmito daļu 3 (triju) darbdienu laikā pēc tam, kad pieņemts lēmums pārtraukt iepirkuma daļas, sagatavo un publicē publikāciju Iepirkumu uzraudzības biroja mājaslapā informāciju par iepirkuma pārtraukšanu, norādot lēmuma pieņemšanas datumu un pamatojumu.

Piedāvājumu vērtēšanas sēde tiek slēgta plkst. 10.00

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: M. Vekmanis

V.Petruhins

G. Bogdanovs

Protokolētājs: N.Ozoliņš